‘Ente la niebla’ va ser un ambiciosu discu-llibru formáu por venti cantares dedicaos a la memoria de las clases populares asturianes y que’l grupu va presentar en directo’l 6 de mayu n’Uviéu.
#000001
‘Ente la niebla’, va ser la obra más ambiciosa y personal de Dixebra. Música, lliteratura, ilustraciones y fotografía histórica axúntense nun trabayu conceptual nel que collaboren periodistes, escritores, profesores, historiadores, ilustradores, dibuxantes... que, coles sos creaciones, reflexonen sobre’l pasáu, el presente y el futuru de la clas obrera asturiana.
#000008
Con esti filu conductor preséntase un conxuntu de venti cantares -ordenaos cronolóxicamente- que traten de la llucha obrera, la resistencia antifascista, la represión franquista, l’exiliu, los fugaos, la emigración o les movilizaciones populares. Musicalmente van sentise composiciones d’aire distintu ente sí: rock, reggae, ska, folk, funk, metal... nuna bayura de soníos que sigue la filosofía musical dixebriega. Un exemplu de too esto ye’l single “Ente la niebla”, primer de los dos adelantos que’l grupu va asoleyar.
#000009
El vienres 6 de mayu (Día de les Lletres Asturianes) a les 20.30h Dixebra van actuar na sala Tribeca d’Uviéu pa presentar ‘Ente la niebla’ en directo. Les entraes físiques yá tán a la venta por un preciu anticipáu de 12 € en L’Esperteyu (Uviéu), Trisquel (Xixón), El Cafetón (Avilés) y online en Woutick.es. A esti conciertu van siguir otros nueve yá confirmaos, tanto dientro como fuera d’Asturies, que la banda va dir anunciando.
#000011